KSL ถูกเทขาย! หลังกำไร Q2/59 รูดกว่า 60%
KSL ถูกเทขาย! หลังกำไร Q2/59 ลดกว่า 60% ล่าสุด ณ เวลา 16.09 น. ราคาอยู่ที่ 3.94 บาท ลบ 0.14 บาท หรือ 3.43% สูงสุดที่ 4.10 บาท ต่ำสุดที่ 3.92 บาท มูลค่าซื้อขายที่ 44.13 ล้านบาท
14 มิ.ย. 2559

ผู้สื่อข่าวรายงานว่า ราคาหุ้นบริษัท น้ำตาลขอนแก่น จำกัด (มหาชน) หรือ KSL ณ เวลา 16.09 น. ราคาอยู่ที่ 3.94 บาท ลบ 0.14 บาท หรือ 3.43% สูงสุดที่ 4.10 บาท ต่ำสุดที่ 3.92 บาท มูลค่าซื้อขายที่ 44.13 ล้านบาท ขณะที่ดัชนีตลาดหุ้นไทยโดยรวมบวก 0.27%

โดยราคาหุ้น KSL ปรับตัวลงหลังจากที่ประกาศผลการดำเนินงานไตรมาส 2/59 มีกำไรลดลง 61% ในวันนี้ (14 มิ.ย.) ส่งผลให้นักลงทุนเทขายหุ้นออกมาเป็นจำนวนมาก
ทั้งนี้ KSL รายงานผลการดำเนินงานไตรมาส 2/59 สิ้นสุดวันที่ 30 เม.ย.59 (รวมบริษัทย่อย) มีกำไรสุทธิ 178.88 ล้านบาท หรือมีกำไรสุทธิ 0.041บาทต่อหุ้น ลดลง 61% จากช่วงเดียวกันของปีก่อนที่มีกำไรสุทธิ 464.09 ล้านบาท หรือมีกำไรสุทธิ 0.116 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 528.22 ล้านบาท หรือ 0.12 บาทต่อหุ้น ลดลง 39% จากช่วงเดียวกันของปีก่อนที่มีกำไรสุทธิ 859.95 ล้านบาท หรือ 0.214 บาทต่อหุ้น โดยผลการดำเนินงานในไตรมาสดังกล่าวมีกำไรลดลงเนื่องจากบริษัทมีค่าใช้จ่ายในการขายและบริหารเพิ่มขึ้น ขณะที่รายได้ธุรกิจไฟฟ้า โรงไฟฟ้า สาขาบ่อพลอย และธุรกิจเอทานอลที่มีราคาขายต่อลิตร ปรับตัวลดลง